b'\n_START_ARTICLE_\nKause\n_START_PARAGRAPH_\nKause, eller bare kaus, er en metall- eller plastf\xc3\xb4ring som legges inn i en spleiset l\xc3\xb8kke, eller \xc3\xb8yespleis, i enden p\xc3\xa5 et tau eller vaier. Kausen skal beskytte mot gnisning og friksjonslitasje og samtidig sikre at l\xc3\xb8kken holder seg \xc3\xa5pen med en viss diameter. Formen er en halvsirkel med spiss avslutning som er tilpasset at der skal ligge en spleisel\xc3\xb8kke rundt._NEWLINE_Bruksomr\xc3\xa5der for l\xc3\xb8kker med kause er blant annet der tauet skal festes til en tapp, men kunne fjernes enkelt og settes tilbake like enkelt. Det er ogs\xc3\xa5 enklere \xc3\xa5 tre tynnere sn\xc3\xb8rer gjennom (stort n\xc3\xa5l\xc3\xb8ye). Kauser gj\xc3\xb8r ogs\xc3\xa5 rennel\xc3\xb8kker mer smidige i bruk.'